หุ้นทะยานต่อเนื่องปิดบวก 28.75 จุด
ตลาดหุ้นวันที่ 1 ธ.ค.ดัชนีปิดภาคเช้าที่ 1,024.08 จุด พุ่ง 28.75จุด มูลค่าการซื้อขาย 23,081.32  ล้านบาท
29 ต.ค. 2565

ตลาดหุ้นวันที่ 1 ธ.ค.ดัชนีปิดภาคเช้าที่ 1,024.08 จุด พุ่ง 28.75จุด   มูลค่าการซื้อขาย 23,081.32  ล้านบาท
บริษัทหลักทรัพย์ (บล.) ธนชาต มองว่าหลังจากดัชนีทะลุ 1,000 จุดและทะลุสู่เป้าหมายถัดมาที่ระดับ 1,025 จุด จึงแนะนำให้ขายทำกำไร หลังจากหุ้นไทยขึ้นแรงตามตลาดหุ้นสหรัฐและตลาดหุ้นเอเชีย      
บรรยากาศการซื้อขายตลาดหุ้นไทยในช่วงเช้าปรับตัวขึ้นต่อเนื่อง จากระดับต่ำสุดของวันที่ 1,014.70 จุด  และแตะระดับสูง 1,024.88 จุด รับข่าวบวกที่ 6ธนาคารกลางประเทศต่างๆ แถลงการณ์ร่วมกันว่าจะลดต้นทุนการสว็อปดอลลาร์ลง 0.5% ตั้งแต่วันที่ 5 ธ.ค.2554 เพื่อรับประกันว่าธนาคารต่างๆนอกสหรัฐจะสามารถกู้ยืมเงินสกุลดอลลาร์ได้ง่ายขึ้น ถือเป็นการอัดฉีดสภาพคล่องของธนาคารกลาง และช่วยสกัดภาวะสินเชื่อหดตัวอันเป็นผลจากวิกฤติหนี้สินกลุ่มยุโรป 
นอกจากนี้ด้านธนาคารกลางของจีนได้ประกาศลดสัดส่วนการกันสำรองของธนาคารพาณิชย์ 0.5% ซึ่งเป็นครั้งแรกในรอบเกือบ 3 ปี เพื่อผ่อนคลายภาวะตึงตัวของสินเชื่อและกระตุ้นกิจกรรมทางเศรษฐกิจของจีน ล้วนเป็นปัจจัยบวกจากต่างประเทศที่สนับสนุนการลงทุนในวันนี้ 
บล.เอเซีย พลัส มองว่า  แม้จีนยังคงดอกเบี้ยนโยบายไว้ที่ 6.31% เท่าเดิม แต่เชื่อว่ามีโอกาสที่จะปรัลลดดอกเบี้ยนโยบายลงเร็วๆ นี้ เนื่องจากความเสี่ยงเศรษฐกิจโลกในปัจจุบันเพิ่มสูงขึ้น ทำให้ความต้องการควบคุมการเติบโตเศรษฐกิจของประเทศไม่ให้เกิดภาวะฟองสบูของจีนในช่วงก่อนหน้าจำเป็นต้องเปลี่ยนไป อย่างไรก็ตามการเห็นพ้องต้องกันหันมาใช้นโยบายการเงินผ่อนคลายพร้อมกัน รวมถึงการลดต้นทุนการสว็อปดอลลาร์ของธนาคารกลาง 6 แห่งถือเป็นปัจจัยหนุนสินทรัพย์เสี่ยงได้ในระยะสั้น 
อย่างไรก็ตามเชื่อว่าความเสี่ยงในระยะกลาง-ยาวยังคงมีอยู่ ตราบเท่าที่การแก้ปัญหานั้นไม่ใช่การแก้ที่โครงสร้างของความไม่สมดุลของนโยบายการคลังของประเทศในสหภาพยุโรปจะยังคงเป็นปัจจัยกดดันการเติบโตเศรษฐกิจโลกระยะยาวที่ต้องติดตาม
หลักทรัพย์ 5อันดับแรกที่มีมูลค่าการซื้อขายสูงสุด ได้แก่
PTT     มูลค่าการซื้อขาย  1,786.56 ล้านบาท ปิดที่ 316 บาท เพิ่มขึ้น 10  บาท หรือ +3.27%PTTGC   มูลค่าการซื้อขาย  1,390.39 ล้านบาท ปิดที่  66.50 บาท  เพิ่มขึ้น 1 บาท หรือ +1.53%PTTEP   มูลค่าการซื้อขาย  1,251.92 ล้านบาท ปิดที่ 164 บาท  เพิ่มขึ้น +8.50บาท หรือ +5.47%KBANK   มูลค่าการซื้อขาย  1,130.03 ล้านบาท ปิดที่ 120.50 บาท เพิ่มขึ้น3.50 บาท หรือ2.99%BBL     มูลค่าการซื้อขาย  1,026.13 ล้านบาท ปิดที่   152บาท  เพิ่มขึ้น 7 บาท หรือ +4.83%